b'\n_START_ARTICLE_\nTrkalnik\n_START_PARAGRAPH_\nTrkalnik je naprava, ki omogo\xc4\x8da vsaj dvema usmerjenima curkoma osnovnih ali podatomskih delcev (v nekaterih primerih tudi ionov, curka sta lahko tudi iz razli\xc4\x8dnih vrst delcev), da se z veliko energijo zaletita drug v drugega. Delce z veliko energijo se pred tem pridobi v pospe\xc5\xa1evalniku delcev. Kot pospe\xc5\xa1evalnik lahko uporabimo linearni pospe\xc5\xa1evalnik ali pospe\xc5\xa1evalnik v obro\xc4\x8du (npr. Veliki hadronski trkalnik). Delci v pospe\xc5\xa1evalniku pridobijo veliko kineti\xc4\x8dno energijo. Pri trku nastanejo delci, ki jih opazujemo z detektorji.'